《石鼓山》
明代·张诩

石鼓山，石鼓形。石鼓处朝响，处处起刀兵。相传卢循来，石鼓曾处鸣。

只今盲风怪雨夕，草木尽作人马声。疑是金华牧羊儿，叱吒此物岭海行。

又疑女娲补天剩，翻教下土为石精。大似会稽城门上，空天白日雷霆惊。

方今圣天子，四海歌太平。我欲碎其鼓，沈沧溟。布阳和，鞭风霆，倒挽银河洗甲兵。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。